CELEX: 62021CN0113
Language: fi
Date: 2021-02-23 00:00:00
Title: Asia C-113/21 P: Valitus, jonka Maen Haikal on tehnyt 23.2.2021 unionin yleisen tuomioistuimen asiassa T-189/19, Haikal v. neuvosto, 16.12.2020 antamasta tuomiosta

26.4.2021   
            
            
               FI
            
            
               Euroopan unionin virallinen lehti
            
            
               C 148/10
            
         
      Valitus, jonka Maen Haikal on tehnyt 23.2.2021 unionin yleisen tuomioistuimen asiassa T-189/19, Haikal v. neuvosto, 16.12.2020 antamasta tuomiosta
      (Asia C-113/21 P)
      (2021/C 148/13)
      Oikeudenkäyntikieli: bulgaria
      
         Asianosaiset
      
      
         Valittaja: Maen Haikal (edustaja: S. Koev, advokat)
      
         Muu osapuoli: Euroopan unionin neuvosto
      
         Vaatimukset
      
      Valittaja vaatii unionin tuomioistuinta
      
                  —
               
               
                  toteamaan, että nyt käsiteltävä valitus on kokonaisuudessaan tutkittavaksi otettava ja perusteltu, ja kaikki siinä esitetyt valitusperusteet ovat perusteltuja
               
            
                  —
               
               
                  toteamaan, että riidanalainen tuomio voidaan kokonaan kumota
               
            
                  —
               
               
                  kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 21.1.2019 tehdyn neuvoston täytäntöönpanopäätöksen (YUTP) 2019/87 siltä osin kuin molemmat päätökset koskevat Maen Haikalia
               
            
                  —
               
               
                  kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 (1) täytäntöönpanosta 21.1.2019 annetun neuvoston täytäntöönpanoasetuksen (EU) 2019/85 (2) siltä osin kuin molemmat päätökset koskevat Maen Haikalia
               
            
                  —
               
               
                  kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 17.5.2019 annetun neuvoston päätöksen (YUTP) 2019/806 siltä osin kuin se koskee Maen Haikalia
               
            
                  —
               
               
                  kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 17.5.2019 annetun neuvoston täytäntöönpanoasetuksen (EU) 2019/798 (3) siltä osin kuin asetus koskee Maen Haikalia
               
            
                  —
               
               
                  velvoittamaan Euroopan unionin neuvoston korvaamaan valittajan kaikki oikeudenkäyntikulut sekä kaikki hänen asianajokulunsa ja -palkkionsa.
               
            
         Oikeudelliset perusteet ja pääasialliset perustelut
      
      
                  1.
               
               
                  Unionin yleinen tuomioistuin on tehnyt oikeudellisen virheen katsoessaan, että neuvosto on tehnyt oikean olettaman johtavassa asemassa olevan, Syyriassa toimivan liikemiehen asemasta, vaikka tälle olettamalle ei ole oikeudellista perustaa ja se on suhteeton laillisesti tavoiteltuun päämäärään nähden.
               
            
                  2.
               
               
                  Suhteellisuusperiaatetta on loukattu (Euroopan unionin perusoikeuskirjan 49 artikla).
               
            
                  3.
               
               
                  Näyttöä koskevia sääntöjä on rikottu, koska mitään näyttöä ei ole olettaman soveltamiseksi eikä päätöksen 2013/255, sellaisena kuin se on muutettuna päätöksellä 2015/1836, 27 artiklan 3 kohdan ja 28 artiklan 3 kohdan soveltamisen poissulkemiseksi.
               
            
                  4.
               
               
                  On tapahtunut arviointivirhe, mikä vahvistetaan neuvoston toimella, jolla valittajan nimi on poistettu sanktioluettelosta.
               
            
         (1)  EUVL 2019, L 181, s. 4.
      
         (2)  EUVL 2012, L 16, s. 1.
      
         (3)  EUVL 2019, L 132, s. 1.